Megszervezése szorosan összefonódik az 1972. évi müncheni olimpián történt véres tragédiával. Itt ugyanis palesztin terroristák egy csoportja túszul ejtett 11 izraeli sportolót. Szabadon bocsátásuk fejében azt követelték, hogy engedjék szabadon 200, Izraelben bebörtönzött társukat. Két túszt azonnal megöltek, további kilenc túszt a müncheni repülőtéren, a balul sikerült túsz-szabadítási akció során öltek meg. A vizsgálatok megállapították, hogy a német rendőrség az akciót felkészületlenül és szakszerűtlenül kísérelte meg, ez vezetett a tragédiához.